Euroopa võistkondlikud meistrivõistlused males

Euroopa võistkondlikud meistrivõistlused males (inglise keeles European Team Chess Championship; sageli kasutatav lühend andmebaasides ETC) on Euroopa Maleliidu egiidi all peetav rahvusvaheline malevõistlus Euroopa (riigid, mis kuuluvad FIDE tsooni 1.1–1.9) rahvuskoondistele. 

Korraldatakse 1957. aastast. Aastatel 1957–1992 peeti võistlusi enamasti nelja aasta tagant, 1997. aastast toimuvad Euroopa võistkondlikud MV-d regulaarselt iga kahe aasta tagant (paaritutel aastatel). Mängitakse (1989. aastast) Šveitsi süsteemis.

Neljadel esimestel Euroopa võistkondlikel meistrivõistlustel (1957–1970) kuulus võistkonda 12 liiget (mängiti 10 laual), aastatel 1973–1983 kümme liiget (mängiti 8-l laual), 1989. aastal 8 liiget (mängiti kuuel laual) ja alates 1993. aastast kuulub võistkonda viis liiget (mängitakse neljal laual).   

1992. aastast peetakse eraldi võistlusi naiskondadele. Esimestel võistlustel (1992–2003) kuulus naiskonda 3 liiget (mängiti kahel laual), alates 2005. aastast kuulub võistkonda viis liiget (mängitakse neljal laual). Naiste võistkondlikke EM-võistlusi korraldatakse samas kohas ja samal ajal lahtiste võistlustega.

2017. aastal Kreetal toimunud 21. Euroopa võistkondlikest meistrivõistlustest võttis osa 40 rahvuskoondist (lahtisel turniiril) ja 32 naiskonda (naiste turniiril). Lahtisel turniiril võitis Aserbaidžaani võistkond ja naiste turniiril Venemaa naiskond.

Euroopa naiste võistkondlikud meistrivõistlused
150px|pisi|Viiel korral kuulus võidunaiskonda Aleksandra Kostenjuk
Euroopa naiste võistkondlikuks meistriks on enim kordi (5) tulnud Venemaa (2007–2011, 2015, 2017). Kahekordne Euroopa meister on Ukraina (1992, 2013) ning ühekordsed Euroopa meistrid on Gruusia (1997), Prantsusmaa (2001), Slovakkia (1999), Armeenia (2003) ja Poola (2005).

Viis naiskondlikku EM-kulda on saanud Aleksandra Kostenjuk, neli kuldmedalit Valentina Gunina, kolm kuldmedalit Tatjana Kossintseva, Jekaterina Lagno ja Nadežda Kossintseva ning kaks kuldmedalit Aleksandra Gorjatškina.

 #  Aasta  Koht  Võitja  Teine  Kolmas I  1992  Debrecen       II  1997  Pula       III  1999  Bathumi       IV  2001  Leon       V  2003  Plovdiv       VI  2005  Göteborg       VII  2007  Kreeta       VIII  2009  Novi Sad       IX  2011  Sintonia       X  2013  Varssavi       XI  2015  Reykjavik       XII  2017  Kreeta       XIII  2019  Bathumi       XIV  2021  Brežice       XV  2023  Budva      

Euroopa võistkondlikud (lahtised) meistrivõistlused
pisi|left|150px|Paul Keres kuulus kolmel korral Euroopa võistkondlikud meistrivõistlused võitnud meeskonda
Võistkondlikult on Euroopa meistriks tulnud lahtisel turniiril (võivad osa võtta ka naismaletajad) Nõukogude Liit (9 kuldmedalit), Venemaa (4), Aserbaidžaan (3), Holland (2), Armeenia (1) ja Saksamaa (1) ja Inglismaa (1).

1957. aastal Viinis, 1961. aastal Oberhausenis ja 1970. aastal Kapfenbergis toimunud Euroopa võistkondlikel meistrivõistlustel kuldmedali võitnud Nõukogude Liidu võistkonda kuulus eesti malesuurmeister Paul Keres.

 #  Aasta  Koht  Võitja  Teine  Kolmas I  1957  Viin       II  1961  Oberhausen       III  1965  Hamburg       IV  1970  Kapfenberg       V  1973  Vann       VI  1977  Moskva       VII  1980  Skara       VIII  1983  Plovdiv       IX  1989  Haifa       X  1992  Debrecen       XI  1997  Pula       XII  1999  Bathumi       XIII  2001  Leon       XIV  2003  Plovdiv       XV  2005  Göteborg       XVI  2007  Kreeta       XVII  2009  Novi Sad       XVIII  2011  Sitonia       XIX  2013  Varssavi       XX  2015  Reykjavik       XXI  2017  Kreeta       XXII  2019  Bathumi       XXIII  2021  Brežice       XXIV  2023  Budva      

Vaata ka
Võistkondlikud maailmameistrivõistlused males
Euroopa meistrivõistlused males

Välislingid
European Team Chess Championship 2017 official regulations. europechess.org

Kategooria:Euroopa meistrivõistlused males